पूरे बिहार में दहशत का माहौल : सुमो
सुरक्षा नहीं तो सड़क निर्माण मुश्किल
युवा लोजपा ने फूंका नीतीश, लालू राहुल गांधी का पुतला
अपनेदो इंजीनियरों की हत्या से सकते में आए सड़क निर्माण एजेंसी बीएससी-सीएण्डसी ने पथ राज्य सरकार ने सुरक्षा मुहैया कराने की मांग की है। एजेंसी के निदेशक ने पथ निर्माण विभाग के मुख्य सचिव से बात कर स्पष्ट कहा है कि सुरक्षा बिना काम करना मुश्किल है। सरकार हर स्तर पर सुरक्षा मुहैया कराए। मृतक के परिजनों को उचित मुआवजा दिया जाए।
एजेंसी का बिहार में काम देख रहे अधिकारी ने कहा कि सिर्फ उत्तर बिहार में एजेंसी 5 परियोजनाओं पर काम कर रही है। इस घटना के बाद दरभंगा-रसियारी परियोजना के एजेंसी के अधिकारी फिलहाल बेस कैम्प को छोड़ दिए हैं। 123 किमी लंबी इस परियोजना का अभी 25 से 30 फीसदी ही काम हुआ है। उन्होंने बताया कि 725 करोड़ लागत वाली इस बड़ी परियोजना में लगे इंजीनियरों को पहले धमकी दी गई थी, जिसकी सूचना डीएसपी स्तर के अधिकारियों तक पहुंचाई गई थी। इसके पहले इसी एजेंसी के मुजफ्फरपुर-सोनबरसा परियोजना के बेस कैंप पर भी हमला कर एक कर्मी की हत्या की जा चुकी है।
आक्रोशितइंजीनियरों ने की न्यायिक जांच पीड़ित परिजनों को 50 लाख रुपए मुआवजे की मांग : उधर,रविवार को बिहार अभियंत्रण सेवा संघ की आपात बैठक हुई, जिसमें इस घटना पर तीखी प्रतिक्रिया व्यक्त की गई। संघ ने इंजीनियरों की हत्या को गंभीरता से लेने का अनुरोध किया। संघ के महासचिव चाणक्य कुमार सिंह ने दोषियों की तत्काल गिरफ्तारी और पीड़ित परिवार को 50-50 लाख रुपए मुआवजा देने की मांग की। संघ ने राज्य के प्रशासनिक अधिकारियों को तकनीकी कार्यों में हस्तक्षेप से मुक्त कर विधि व्यवस्था तक सीमित करने, इंजीनियरों को पूर्ण सुरक्षा देने की भी मांग की। बैठक में उपाध्यक्ष राजकिशोर प्रसाद, संगठन सचिव अरुण कुमार सुनील चौधरी, सचिव अंजनी कुमार, अमरेंद्र सिंह मौजूद थे। दूसरी अोर इंडियन इंजीनियर्स एसोसिएशन के संयोजक प्रभुशंकर महाराज, कोषाध्यक्ष अरुण कुमार, एसएनपी सिंह, अरुण प्रसाद, अमरेंद्र कुमार सिंह, मदन मोहन कुमार, सुनील कुमार चौधरी ने भी घटना की कड़ी निंदा की है।
अपराध को लेकर यह डर पहले से था : चिराग
पटना|लोजपा संसदीयबोर्ड के अध्यक्ष चिराग पासवान ने कहा कि राज्य में अपराध बढ़ने के डर को हमलोग विधानसभा चुनाव के समय से ही बोलते रहे हैं। जिस शासन में राजद प्रमुख लालू प्रसाद की भागीदारी होगी, वहां स्वच्छ और चुस्त प्रशासन नहीं हो सकता है। आज वह डर सामने ही गया। पूरे बिहार में लोगों में दहशत है। दिनदहाड़े हत्या और अपहरण को अपराधी बैखौफ अंजाम दे रहे हैं। दरभंगा में दो इंजीनियरों की हत्या इसका ताजा उदाहरण है। अन्य जिलों में भी कई हत्याएं हुई हैं।
रालोसपाबोली- नीतीश सरकार की खुली कलई : रालोसपाके कार्यकारी प्रदेश अध्यक्ष ललन पासवान राष्ट्रीय महासचिव राजकुमार सिंह ने कहा कि दरभंगा में रंगदारी नहीं देने पर दो इंजीनियरों की हत्या ने नीतीश सरकार की कलई खोल दी। आपराधिक घटनाओं ने साफ कर दिया है कि जंगलराज टू की वापसी हो गई है। बिहार को अपराधियों के चंगुल में भेजने वाले मुख्यमंत्री नीतीश कुमार को जनता कभी माफ नहीं करेगी। वहीं, राष्ट्रीय सचिव सीमा सक्सेना ने कहा कि महागठबंधन की सरकार बिहार में बढ़ते अपराध को रोकने में बेबस और नाकाम है। इस घटना में पुलिस की लापरवाही भी साफ है।
पटना महानगर युवा लोजपा के तत्वावधान में राज्य में बढ़ते अपराध के खिलाफ रविवार को मुख्यमंत्री नीतीश कुमार का पुतला दहन किया गया। महानगर अध्यक्ष कृष्ण कुमार सिंह समेत मुकेश कुमार पाल, सन्नी दूबे, रवि कुमार, संजय उर्फ छोटू, दीपू सिन्हा, दीपक कुमार, साजन कुमार, राहुल, जयकिशन झा, चंदन कुमार आदि मौजूद थे।
पटना| दरभंगामें राजकीय उच्च पथ के निर्माण में कंपनी के दो अभियंताओं की हत्या पर इंडियन इंजीनियर्स एसोसिएशन ने रविवार को अभियंता भवन में शोकसभा की। हत्या की घटना पर दुख जताते हुए एसोसिएशन के संयोजक प्रभु शंकर महाराज, कोषाध्यक्ष अरुण कुमार, वरिष्ठ सदस्य एसएनपी सिंह, अरुण प्रसाद, अमरेंद्र कुमार सिंह, मदन मोहन कुमार, सुनील कुमार चौधरी ने मांग किया है कि घटना की न्यायिक जांच कराई जाए और मृतक अभियंताओं के आश्रितों को 50-50 लाख रुपए मुआवजे के साथ उनके एक-एक आश्रित सदस्य को सरकारी नौकरी दी जाए।
awa_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva